open-index/open-wikipedia-markdown huggingface dataset:
19 nuvembri

U **19 nuvembri** hè u 323esimu ghjornu (u 324esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Punzianu**. Santu **Patroculu**.

**Punzianu**, natu in Roma, hè statu u dicesettesimu papa dopu à Petru. Elettu u 21 lugliu di l'annu 233, hà sustenutu à Demetriu, u vescu d'Alessandria chì avia scumunicatu u teologu Origeniu, è ebbe à luttà contru à l'antipapa Politu. L'annu 235, hè statu cundannatu à travaglià in e minere di Sardegna. Hè mortu da e fatiche trè anni dopu, in l'isula di Tavolara. E so osse sò state purtate in Roma.

**Patroculu**, natu versu l'annu 500 in a capitale di i Biturigi (l'attuale cità di Bourges, dipartimentu di u Cher), avia un impiegu in Lutezia (l'attuale Parigi), à a Corte di Childericu Primu, quandu a mamma, diventata veduva, u fece vene à u paese nativu.

- U mio figliolu - li disse -, ai 40 anni è ghjè tempu chè tù ti marite. T'aghju trovu, cum'è sposa, a più bella zitella di u reghjone.

- O Mà! - rispose Patroculu - lasciemu issa zitella à d'altri è permettimi di realizà a mio vucazione.

Hè andatu à truvà u vescu chì l'hà accettatu cum'è chiericu è po l'hà fattu diacunu, ma u sughjornu accantu à u so vescu ùn li cunvenia. Un' pudia pate di calassi à tavula duie volte u ghjornu per fà cullaziò cù a cumunità. Ellu si cuntentava di un pezzu di pane asciuttu è u so piacè era di stà ore è ore incantatu à pregà.

Si n'andò in Acque Nere (l'attuale Neris, dipartimentu di l'Allier), fece una casa, un oratoriu è una scola.

Cum'ellu avia a riputazione di guarì stroppii è malati, è chì, di più in più, ghjunghjia ghjente, lasciò tuttu ciò ch'ellu avia à e vergine cunsacrate, è si rifugiò in a furesta di Cella, purtendusi una vanga è una piola à dui tagli. Dece anni dopu, partì più in dà, in a furesta Culumbaria (l'attuale Colombier), è ci stete 18 anni, sinu à a morte, à l'età di 76 anni. Issi 18 anni sò stati i più belli di a so vita. Un' stanciava di pregà, ancu quand'ellu vangava u so ortu o ch'ellu facia a pruvista di legne cù a piola à dui tagli.https://adecec.net/adecec/santi/11-nuvembre.php

## In Corsica

## Ligami

* [ L'almanaccu 2006 di l'[Adecec]]
13 nuvembri

U **13 nuvembri** hè u 317esimu ghjornu (u 318esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Briziu**. Santu **Diegu**.

Secondu Sulspiziu Severu, un storicu di u seculu quintu, autore di una vita di San Martinu, **Briziu** - ch'ellu hà cunnusciutu -, era un pocu di bonu. San Martinu l'avia racoltu chjucu, l'avia allevatu è n'avia fattu un prete. Quand'ellu fù prete si n'andò da u munasteru duv'ellu stava per campà da riccone, cù panni di lussu, belli cavalli piena a stalla è belle schjave piena a casa. Aspettava ch'ellu murissi "issu vechju scemu di Martinu" - cum'ellu dicia - per piglià u so postu. L'annu 397, Martinu more è Briziu diventa vescu di Turone (l'attuale cità di Tours, in l'Indre-et-Loire). Trenta anni dopu, suspettatu di avè messu incinta una sora, li tocca à scappà per ùn fassi tumbà. Si ne và in Roma, ci stà sette anni, è cunvince u papa ch'ellu era nucente. Rivenutu in a so dioccesi, ci vole à crede ch'ellu ebbe una cundotta assai edificante postu ch'ellu hè statu santificatu.

Hè mortu versu l'annu 447.

Etimolugia: da u celticu "brigh" (forza, putenza).

Nomi: Brès, Brice, Bricius, Brictius, Brix, Briz, Briziu, Bryce.

Paesi è cità: Orvieto.

Prutezzione: a pena in corpu.

**Diegu** hè un spagnolu natu accantu à Siviglia versu l'annu 1400, mortu in a cità andalusa d'Alcala u 12 nuvembre 1453.

Era un frate laicu franciscanu, giardinaru, purtinaiu, infirmieru o cucinaru, secondu i bisogni di u cunventu chì l'accuglia. In u 1450, andò in Roma per assiste à a canunizazione di San Bernardinu di Siena. Eranu ghjunti 4000 franciscani, accatastati in un cunventu, quand'ella schjattò una epidemia. Diegu facia da infirmieru. Anu rimarcatu chì e scatule è e buttigline di medicine ùn viutavanu mai. Diegu disse: "Diu hè più putente chè tutti i medichi è tutti i speziali di Roma aduniti".

U so più grande miraculu, Diegu u fece centu anni dopu mortu. In u 1562, un figliolu di Filippu Secondu di Spagna si era sciappatu u capu, caschendu da cavallu. U rè fece apre a tomba di Diegu. U santu omu era cum'è quandu l'avianu sepoltu. Paria ch'ellu durmissi. Anu asciuvatu a so faccia cù un mandile di seta ch'ellu anu messu nantu à u capu di u principe, chì guarì.

Ghjè, à a dumanda di Filippu Secondu chì u papa, in u 1588, messe à Diegu nantu à l'altari.

Etimolugia, casate è nomi: Cf Ghjacumu (3 maghju).https://adecec.net/adecec/santi/11-nuvembre.php

## In Corsica

## Ligami

* [ L'almanaccu 2006 di l'[Adecec]]
20 nuvembri

U **20 nuvembri** hè u 324esimu di l'annu

## Nascite

## Morte
* 1907: Paula Modersohn-Becker - pittrice tedesca (m. 1907)
* 1978: Giorgio de Chirico - pittore talianu (n. 1888)

## Celebrazione
### Feste
### I Santi
Santu **Edimondu**.

**Edimondu** hè natu in l'841. A' l'età di 14 anni, era statu fattu rè di un paisucciu di l'Inghilterra orientale. Issu paese era aspessu invasu da i Danesi chì, l'annu 870, u facenu prigiuneru. Avia 29 anni.

I Danesi li pruponenu un trattatu di pace ch'ellu trova inghjustu pè u so paese, pè a so religione, è u ricusa. Allora, u 20 nuvembre 870, u leanu à un arburu, u matraverseghjanu cù e frezze è li taglianu u capu ch'elli lampanu in un sepalaghju. U capu hè statu ritrovu da i so paisani. Un lupu u curava per ch'ellu ùn sia manghjatu da i corbi.

Santu Edimondu hè cunnusciutu cum'è amicu di a ghjustizia è di i poveri.

Etimolugia: da u germ. "ed" (patrimoniu) è "mund" (prutettore).

Nomi: Admeo, Eamon, Edemonda, Edimonda, Edimondu, Edma, Edmé, Edmea, Edmée, Edmond, Edmonda, Edmonde, Edmondo, Edmund, Edmundo, Otmund.https://adecec.net/adecec/santi/11-nuvembre.php

## In Corsica

## Ligami

* [ L'almanaccu 2006 di l'[Adecec]]
21 nuvembri

U **21 nuvembri** hè u 325esimu ghjornu (u 326esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1898: René Magritte, pittore belga

## Morte

## Celebrazione
### Feste
**Prisentatione di Maria Vergine**.

**A Prisentazione di Maria Vergine** à u Tempiu hè l'ufferta chì Maria, sempre zitella, fece di a so persona à u Signore, cù a decisione di passà a so vita - sinu à u matrimoniu - à pregà in u Tempiu di Ghjerusalemme.

A festa di a Prisentazione era celebrata da u seculu XII in a Chjesa greca. L'annu 1372, u papa Gregoriu XI l'hà intrudutta in a Chjesa latina è, in u 1585, Sistu Quintu l'hà stesa à tutta a Cristianità.

A ghjunta di Maria Vergine à u tempiu hè stata riprisentata da parechji pittori, soprattuttu taliani: Giotto, Taddeo Gaddi, Ghirlandaio, Carpaccio, Cima de'Conegliano, u Tiziano, Benvenutu de'Giovanni, Pinturicchio è Signorelli.https://adecec.net/adecec/santi/11-nuvembre.php

### I Santi
Santu **Demetriu**

**Demetriu** hè un santu russiu natu in Ucrania, à Chieve, fattu frate à l'età di 17 anni è mortu vescu di Rostove u 24 nuvembre 1709. Hè l'autore di un libru intitulatu "Fior di i Santi", impurtante pè a litteratura russia quant'è pè a religione.

Quand'ellu fù stampatu u primu di i quattru vulumi, l'imperatore Petru Magnu li mandò, in ricumpensa, duie pelliccie di volpe. U patriarca di Mosca ùn pobbe fà di menu chè di dalli a so benedizione, ma u scrittu di Demetriu, chì parlava di l'Immaculata Cuncezzione è altre teurie rumane, li cunvenia pocu.

Petru Magnu averebbi vulsutu ch'ellu parti à evangelizà a Siberia ma Demetriu dumandò a grazia di ùn andà in issi paesi deserti è freddosi duv'ellu ùn ci era biblioteche. U poveru frate ùn era fattu per girandulà. U so piacè era u studiu è a cuntemplazione. Vedendulu cusì disgraziatu, l'imperatore rinunciò à i so prugetti è u fece vescu di Rostov, una dioccesi duve i preti, stupidi è briaconi, ùn rispettavanu u secretu di a cunfessione è avianu moglie è figlioli chì ùn sapianu ciò ch'ella era a cumunione.

Demetriu era chjuculettu, magrentinu, mezu zimbu, capellibiondu cù una barba pinzuta. Troppu bravu, ùn era capace di amministrà una dioccesi. Cuntinuvò à scrive è, in u 1705, era publicatu u quartu vulume di "Fior di i Santi". Quattru anni dopu, l'anu trovu mortu in dinochje nantu à u so lettu.

Etimolugia: da u gr. "Déméter" (nome di una divinità).

Nomi: Demetre, Demetrio, Demetriu, Demetrius, Dimitri, Dmitri.https://adecec.net/adecec/santi/11-nuvembre.php

## In Corsica

## Ligami

* [ L'almanaccu 2006 di l'[Adecec]]
22 nuvembri

U **22 nuvembri** hè u 326esimu ghjornu (u 327esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santa **Cicilia**.

**Cicilia** serebbi una signora di u seculu terzu chì hà rigalatu una casa è un terrenu à i primi Cristiani di Roma.

A casa hè diventata a chjesa di Santa Cicilia in Trastevere è u terrenu u cimiteriu San Calistu duve Cicilia hè sepolta accantu à a critta di i papa.

A' u seculu sestu, i pelegrini dumandavanu qual'ella era issa Cicilia chì avia u grande onore di avè a so tomba vicinu à quella di i principi di a Chjesa... ma nimu a sapia.

Allora anu scrittu una legenda. A santa donna, chì forse era maritata è affigliulata, chì ghjè forse morta in u so lettu, hè diventata vergine è martira.

Anu dettu ch'ella era una giovana nobile, maritata per forza, morta martira trè ghjorni dopu à u matrimoniu per avè vulsutu cunservà a so virginità. Ma, in trè ghjorni, avia quantunque avutu u tempu di cunverte à u Cristianisimu u maritu, u cugnatu, u boia è quattrucentu pagani.

Etimolugia: dau lat. "caecus" (cecu).

Nomi: Cäcilia, Cecil, Cécile, Cécilia, Cécilie, Cecilio, Cecilius, Cecily, Ceese, Cele, Célia, Célie, Cicilia, Ciciliu, Sheila, Sile, Sileas, Sisile, Sisley, Sissie, Tsilia, Zilge.

Paesi è cità: Pianellu, Scata.

Prutezzione: a legenda dice chì Cicilia - citu - "cantava in u so core". E' cusì ne anu fattu a santa patrona di i musicanti è di quelli chì facenu strumenti di musica. Scultori è pittori l'anu riprisentata tantu è più, generalmente ghjuchendu di l'organu è cantendu... o cù una palmula in manu.https://adecec.net/adecec/santi/11-nuvembre.php

## In Corsica

## Ligami

* [ L'almanaccu 2006 di l'[Adecec]]
24 nuvembri

U **24 nuvembri** hè u 328esimu ghjornu (u 329esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
- 1957 - Diego Rivera, pittore è muralista messicanu (n. 1886).

## Celebrazione
### Feste
### I Santi
Santa **Fiora**

**Fiora** era una giuvanotta cristiana nata in a cità spagnola di Cordoba.

A' l'epica - simu à u seculu IX -, in u califfatu di Cordoba, quellu chì ricevia è allugiava Cristiani risiscava a morte. Ciò chì face chì, a giovana Fiora, nimu a vulia. Rigettata da tutti, ùn sapia più duve andà quand'ella intese una voce chì dicia, cum'è in u Vangellu di San Ghjuvanni: "In casa di Patre ci hè parechje stanze, veni, è serai bè ricevuta". Allora Fiora decide di andà ind'è u ghjudice. Par istrada, scontra una zitella, chì si chjamava Maria, chì avia avutu u fratellu marturiatu, è chì, cum'è ella, era à l'abbandonu. Sò andate inseme à u tribunale, decise à ùn rinnegà a fede cristiana. U ghjudice l'hà cundannate à morte. Sò state scapate u 24 nuvembre di l'annu 851.

Etimolugia è nomi: Cf Fiurenzu (u  4 lugliu).https://adecec.net/adecec/santi/11-nuvembre.php

## In Corsica

## Ligami

* [ L'almanaccu 2006 di l'[Adecec]]
26 nuvembri

U **26 nuvembri** hè u 330esimu ghjornu (u 331esimu ghjornu s'è l'annata hè bisesta) di u calendariu gregorianu.

## Evenimenti

## Nascite

Image:Eugene Ionesco 02.jpg|Eugen Ionescu (26 nuvembri 1909-28 di marzu 1994), 1985

## Morte

## Celebrazione
### Feste
### I Santi
A Beata **Delfina**. Santu **Leunardu** di Portu Mauriziu.

**Delfina** era una Provenzale nata versu l'annu 1283 in a muntagna di u Luberone.

A' 13 anni si marita cù Elzearu chì ne hà 15. Facenu una vita di penitenza è di prighere, senza neglicentà certi duveri mundani è cunservendu a so virginità senza chì nimu si ne dubiteghji.

Quand'ellu hà 23 anni, Elzearu hà una lascita impurtante: u cuntatu di Sabranu, in Provenza, è quellu di Arialdu, in Italia, è diventa u vassale di Rubertu, rè di Napuli. Rubertu hà tanta cunfianza in ellu chì li dà a tutella di u figliolu è, in u 1323, u manda in Francia per circalli una moglia. In Parigi, Elzearu si more. Serà canunizatu in u 1369 da u papa Urbanu Quintu chì ghjera u ziu è u cumpare.

A' a morte di u maritu, Delfina avia una quarantina d'anni. Campa torna una vintina d'anni à a Corte di Napuli duve a regina, una donna assai divota, ùn si ne vulia sfà. Quandu a regina more, si ne volta in Provenza, à u paese nativu. Hè morta à l'età di 78 anni, u 26 nuvembre 1360.

E so osse, è quelle di u maritu, si trovanu in a cattedrale d'Apt, in u Vaucluse.

Etimolugia, casate è nomi: Cf Delfinu (u 14 dicembre).

**Leunardu**, di Portu Mauriziu, natu in u 1676, mortu in u 1751, era figliolu di un patrone di barca chì navigava longu à e coste di a Liguria è di a Toscana. A' 21 annu, si hè fattu frate. A' 30 anni hà principiatu à predicà. Hà predicatu durante più di 40 anni, fendu missioni quindi è culandi. Santu Alfonsu Maria, di i Liguori, hà dettu chì missiunariu famosu cum'è ellu ùn ci ne era mai statu. I Corsi anu cunnusciutu e so qualità strasurdinarie in u 1744, da u 12 maghju à u 18 nuvembre.

Duv'ellu andava, urganizava Via Crucis in 14 stazioni per ramintà a strada fatta da Ghjesù striscinendu a so croce da Ghjerusalemme à u Calvariu. A Via Crucis di San Leunardu, stampata è ristampata, principia cusì:

L'orme sanguigne
Del mio Signore,
Tutto dolore,
Seguiterò.
E il core intanto
per li occhi in pianto
Sopra il Calvario
Distillerò.
E' u populu rispundia à ogni stroffa:
Vi prego o Gesù buono,
Per la vostra passion
Darci perdono.

U 23 nuvembre 1751, era un marti. Rientrendu in Roma, San Leunardu fù persuasu ch'ellu avia più pocu à campà. Quand'ellu passò a Porta del Popolo, disse à u cumpagnu Frà Diego: "Canta u Te Deum, eiu feraghju e risposte". U venneri era mortu.

Etimolugia, casate è nomi: Cf u 6 nuvembre.https://adecec.net/adecec/santi/11-nuvembre.php

## In Corsica

## Ligami

* L'almanaccu 2006 di l'Adecec
27 nuvembri

U **27 nuvembri** hè u 331esimu ghjornu (u 332esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Severinu**.

**Severinu** era un rimitu chì campava nantu à e sponde di a Senna, vicinu à duv'ellu hè oghje Parigi. Serebbi mortu versu l'annu 540.

Nantu à a so tomba, averebbinu fattu un oratoriu, rottu da i Nurmani. Oghje ci hè a chjesa di San Severinu, una di e più anziane è di e più belle chjese gottiche di Parigi.

Etimolugia: da u lat. "severus" (severu).

Casate: Severi, Severuni, Severoni.

Nomi: Frein, Freng, Frin, Frings, Saverina, Saverinu, Seva, Seve, Sévéra, Sévère, Severiana, Severiane, Severianka, Severiano, Severianu, Sévérien, Sévérienne, Séverin, Séverine, Severinje, Severinu, Severinus, Sevir, Sören, Sövrin, Vira.

Nanzu, in Roma, celebravanu a memoria di Guglielmu di Spiluncatu. Frate Minore, Pruvinciale di l'Ordine, avia fattu u cunventu di Vicu. U 15 marzu 1481 diventava vescu di Sagone. In u 1493, si ne andava in Roma cum'è vicicuratu di Santa Maria Maggiore. Muria l'annu stessu è ghjera sepoltu in a chjesa San Ghjilormu. Era un gran predicadore chì avia cunvertitu una massa di peccadori è fattu stancià parechje nimicizie. Avia u donu di prufetizà è di fà miraculi. U papa Sistu Quartu li averebbi accurdatu l'indulgenzia pienaria per una chjesa Santa Maria di Loretu, in Casinca.https://adecec.net/adecec/santi/11-nuvembre.php

## In Corsica

## Ligami

* [ L'almanaccu 2006 di l'[Adecec]]
28 nuvembri

U **28 nuvembri** hè u 332esimu ghjornu (u 333esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Ghjacumu** di a Marchia. Santu **Sostene**.

**Ghjacumu** di a Marchia era un Talianu natu versu l'annu 1394, in Montebrandone, vicinu à Ascoli Piceno, in a Marchia d'Ancona. A' 22 anni si era fattu frate in Assisi. Hè statu unu di i più famosi predicadori franciscani. Era u discepulu di San Bernardinu di Siena (Cf u 20 maghju) è hà avutu cum'è elevu à San Ghjuvanni di Capistranu (Cf u 23 uttobre). Hà predicatu una quarantina d'anni in tutta l'Europa sinu à i paesi Scandinavi. Hè mortu in Napuli u 28 nuvembre 1476.

Etimolugia, casate è nomi: Cf u 3 maghju.

Paesi è cità: Chemnitz.

**Sostene** era accantu à San Paulu quand'ellu scrisse a so prima epistula à i Corinti, epistula chì principia cusì: "Paulu, chjamatu à esse apostulu di Ghjesù Cristu da a vuluntà di Diu, è u so fratellu Sostene, à tutti quelli chì invocanu u nome di Ghjesù, grazia è pace à voi".

L'Atti di l'Apostuli contanu chì Paulu, partutu da Attene, ghjunse in Corintu, è stete ind'è Aquila è a so moglia Priscilia, fabricanti di tendoni cum'è ellu. In settimana travagliava cun elli, u sabbatu predicava à a sinagoga. Quandu, i discorsi operavanu cunversioni, quandu, pruvucavanu baruffe. Un ghjornu, i Ghjudei u inguantonu è u striscinonu davanti à u tribunale di u proconsule Gallione, dicendu chì i so discorsi eranu cuntrarii à a legge. Gallione disse: "S'ellu si trattava di inghjustizie o malfatte, vi sterebbi à sente, ma ùn si tratta chè di parulle, è ùn mi mischju di quessi l'affari". Dilusi, si ne piglionu à Sostene, capu di a sinagoga, è li detenu una battitoghja davanti à u tribunale.

Centu per una chì u Sostene di l'Epistula à i Corinti è quellu di l'Atti di l'Apostuli hè u listessu omu. Ma si discute sempre sì, à l'epica, Sostene era digià cristianu o s'ellu si hè cunvertitu dopu à quella frusta.

Etimolugia: da u gr. "sôs" (alzassi) è "slaw" (gloria).

Nomi: Sostène, Sostenea, Sosteneo, Sosthène, Sosthènes.https://adecec.net/adecec/santi/11-nuvembre.php

## In Corsica

## Ligami

* [ L'almanaccu 2006 di l'[Adecec]]
29 nuvembri

U **29 di nuvembri** hè u 333esimu ghjornu (u 334esimu ghjornu s'è l'annata hè bisesta) di u calendariu gregorianu.

## Evenimenti

## Nascite


Jacques Chirac (1997) (cropped).jpg|Jacques Chirac (* Parigi, 29 di nuvembre 1932; † Parigi, 26 di settembre 2019)


## Morte

Image:Grant, Cary (Suspicion) 01 Crisco edit.jpg|Cary Grant (18 di ghjennaghju 1904-29 nuvembri 1986), 1941

## Celebrazione
### Feste
### I Santi
Santu **Saturninu**.

**Saturninu** serebbi un Grecu mandatu in Spagna è in Gallia da u papa Fabianu (240-253). Hà evangelizatu u Linguadocca è ghjè diventatu vescu di Tolosa, in l'attuale dipartimentu di a Haute-Garonne, duv'ellu hè mortu versu l'annu 250.

A legenda conta chì, duv'ellu ghjunghjia, u demoniu ùn avia più chè disfatte. A' u Capitoliu di Tolosa, i dii pagani si eranu ammutuliti. Allora, i so preti si sò aduniti per circà a ragione di issu fattu novu. A cunclusione fù chì a ghjunta di Saturninu ne era a causa.

Ghjustapuntu, Saturninu passava davanti à u Capitoliu. A folla u t'inguanta per ubligallu à participà à i sacrifizii. Saturninu ricusa è, in issu mentre, l'iduli cascani in terra à pezzi. Tandu, l'appendenu à a coda di un toru chì ghjera custì per esse sacrificatu. Danu a voce à u toru chì parte è di Saturninu ne face u striscinu.

Quessa hè a legenda, ma u fattu si stà chì, da almenu l'annu 1000, Saturninu hè un santu assai pupulare in u meziornu di a Francia duve più di vinti dipartimenti anu paesi chì portanu u so nome.

Etimolugia: da "Saturnu", u diu paganu di e seminere, di a divizia, di a ghjustizia è di a libertà.

Paesi è cità: Tolosa, Pamplona, Navarra.https://adecec.net/adecec/santi/11-nuvembre.php

## In Corsica

## Ligami

* L'almanaccu 2006 di l'Adecec
30 nuvembri

U **30 nuvembri** hè u 334esimu ghjornu (u 335esimu ghjornu s'è l'annata hè bisesta) di u calendariu gregorianu.

## Evenimenti

## Nascite

Image:Theodor mommsen 2 zangala-ka-WP.jpg|Theodor Mommsen (30 nuvembri 1817–1 nuvembri 1903)

- 1982 - Elisha Cuthbert, attrice canadiana.

## Morte

## Celebrazione
### Feste
### I Santi
Santu **Andria** l'Apostulu.

**Andria** è Petru, u fratellu, eranu dui Palestinesi nati in Betzaide, piscadori cum'è u babbu. Eranu discepuli di San Ghjuvan Battista, quand'ellu passò Ghjesù. E' Ghjesù disse: "Venite cù mè, oramai pescherete l'omi". Cusì conta u Vangellu secondu San Ghjuvanni.

Andria hè citatu trè volte in i Vangelli:

. quand'ellu dete cinque pani è dui pesci à Ghjesù chì nutrì 5000 persone;
. quand'ellu prisentò i pelegrini grechi à Ghjesù;
. è quand'ellu vulia sapè da Ghjesù a data di a destruzzione di u Tempiu di Ghjerusalemme.

Un' si sà duv'ellu hè andatu dopu à e Penticosti. Certi pensanu ch'ellu hè mortu in Grecia, liatu nantu à una croce in forma di icchisi: a croce di Santu Andria.

Etimolugia: da u gr. "andros" (omu virile, curaggiosu).

Casate: Andrei, Andreoli, Andreotti, Andreini, Andreani, Andreucci.

Nomi: Anders, Andor, André, Andrea, Andreani, Andreanu, Andreas, Andrée, Andreu, Andrew, Andria, Andrieu, Drew, Dries.- In Corsica, in u 1981, Andria venia à u tredecesimu rangu di i nomi maschili. Era quellu di 15 omi nantu à 1000.

Paesi è cità: Amalfi, Pienza, Sarzana, Russia, Scozia. In Corsica: Biguglia, a Campana, a Crucichja, Lecci, Loretu di Casinca, Olcani, Oletta, Omessa, u Poghju di Nazza, Sant'Andria di Boziu, Sant'Andria di u Cotone, Sant'Andria d'Urcinu, Sant'Andria di Tallà, Surbuddà, Ersa.

Prutezzione: Andria hè u santu patrone di i piscadori è di i marcanti di pesci. U preganu e donne in brama di figlioli..

Detti è pruverbii: Fin'à Sant'Andria, sumena in boscu è in via; da Sant'Andria in dà, guarda induve lampà.https://adecec.net/adecec/santi/11-nuvembre.php

## In Corsica

## Ligami

* L'almanaccu 2006 di l'Adecec
1 nuvembri

U **1 nuvembri** hè u 305esimu ghjornu (u 306esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1981 - Coco Martin, attore e direttore filippinu.

## Morte

Image:Theodor Mommsen 02.jpg|Theodor Mommsen (30 nuvembri 1817–1 nuvembri 1903), 1863

## Celebrazione
* World Vegan Day
### Feste
### I Santi
**I Santi**.

A festa di **i Santi** hà per urigine una festa di i martiri di u mondu sanu chì ghjera in usu in a Chjesa d'Oriente à u seculu quartu. Per l'Occidente, l'annu 608, u papa Bonifaziu Quartu (608-615) hà fissatu à u primu nuvembre a festa di tutti i Santi. Nanzu era u 13 maghju. A scelta di u primu nuvembre, vigilia di i Morti, hè stata per caccià una antica festa pagana.

Da i tempi antichi, in Europa, u ricordu di i Morti si facia u primu nuvembre. D'altronde, in Corsica, hè sempre in usu, o era sempre in usu pocu tempu fà, di andà issu ghjornu à u cimiteriu.

Etimolugia: traduzzione di u let. "Omnes Sancti".

Casate: Santi, Desanti, Santelli, Santarelli, Santini, Santucci, Santoni.- In u 1981, in Corsica, a casata Santoni venia à u sestu rangu, dopu à Casanova, Albertini, Luciani, Mattei è Rossi (cantone di Zicavu: 29%, Santa Maria Sichè: 15%, Aiacciu 14%, Prunelli di Fiumorbu 10%). A casata Santini venia à u 29èsimu rangu è Santucci à u 37èsimu. A' elle trè: Santoni, Santini è Santucci, riprisentavanu 12,4 casate nantu à 1000.

Nomi: Santa, Santinu, Santu, Tossanus, Toussain, Toussaine, Toussaint, Toussainte, Tutia.- U nome Santu - cum'è d'altronde Pasquale o Natale - ùn hè micca ricunnusciutu da a Cristianità. E' purtantu, for di i paesi prutestanti, serve assai.- In u 1981, in Corsica, u nome Santu venia à u 14èsimu rangu di i nomi maschili, era quellu di 13 omi nantu à 1000. Santa venia à u 14èsimu rangu di i nomi feminili. Era quellu di 10 donne nantu à 1000.

Paesi è cità: Bustanicu (festa patrunale).

Detti è pruverbii: "A' chì sumena avanti à i Santi, sumena pè i cantanti (l'ocelli)". "U primu di nuvembre, San Martinu risplende è si sparghje u vinu". Vene li Santi chì inchjarisce u vinu; à l'11 risplende San Martinu".https://adecec.net/adecec/santi/11-nuvembre.php

## In Corsica

## Ligami

* L'almanaccu 2006 di l'Adecec
25 nuvembri

U **25 nuvembri** hè u 329esimu ghjornu (u 330esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santa **Catalina** d'Alessandria.

**Catalina** hè una di e più celebre frà e martire di i primi seculi di u Cristianisimu. A legenda dice ch'ella era a figliola di u rè di Alessandria, a più bella è a più sapiente di e zitelle di l'Imperu. A' 17 anni, annunzia ch'ella si vole marità è ch'ella vole un maritu bellu cum'è ella, sapiente quant'è ella. A seconda cundizione fece chì nimu si prinsentò.

Un rimitu chì, aspessu, avia revelazioni, li disse: "Hè a Vergine Maria chì ti buscherà u sposu di i to sogni". A notte dopu, Maria apparisce à Catalina, tenendu à Ghjesù pè a manu. Li dumanda:

- U voli?

- Iè chì u vogliu.

- E' tù? dice Maria à Ghjesù.

- Innò. Hè troppu goffa, risponde Ghjesù.

Pianghjendu, Catalina si ne và à truvà u rimitu è li conta u fattu.

- Un' mi vole! Dice chì sò goffa!

- Un' hè micca a to persona chì li dispiace, hè a to anima imbuffata di orgogliu. Lascia fà à mè.

U rimitu li amparò a duttrina, a battizò è a rese umile. Cusì Ghjesù a truvò bella è li messe l'anellu. Fù u famosu matrimoniu misticu di Santa Catalina.

Da tandu, Catalina ùn pensò più chè à raghjunghje u so sposu.

Un ghjornu, l'imperatore Massenziu ghjunghje in Alessandria. Catalina li rimpruvereghja di persecutà i Cristiani è li face a prova chì a so religione era falza. Un' sapendu risponde, l'imperatore adunisce cinquanta filosufi, i più capaci di a pruvincia. Catalina l'ammutulisce è i cunverte. E' cunverte dinù a moglia di Massenziu, l'aiutante di campu è 200 ufficiali. L'imperatore i fece brusgià vivi.

Ghjunta l'ora di a morte di Catalina, unu di i filosufi brusgiati fala da u celu è li cinghje a fronte di una curona in oru.

Allora, una mascina orribile si avanza nantu à quattru rotule cù spinzoni è seghe chì giranu in sensu cuntrariu. Di Catalina ne face una pappina racolta da l'anghjuli è purtata nantu à u Sinai.

Etimolugia è nomi: Cf Santa catalina di Siena (29 aprile).

Paesi è cità: Jaen, Magdeburgu, Oppeinheim. In Corsica: Albitreccia.

Prutezzione: filosufi, vechje figlie, sculari, arrutini, mulinari, filatrici...- Catalina d'Alessandria hè a santa patrona di l'avucati bastiacci.https://adecec.net/adecec/santi/11-nuvembre.php

## In Corsica

## Ligami

* [ L'almanaccu 2006 di l'[Adecec]]
1 di dicembre

U **1 di dicembre** hè u 335esimu ghjornu (u 336esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Eligiu**. Santa **Fiurenza**.

**Eligiu** era un santu assai pupulare in Francia per via di a canzona:

Le bon roi Dagobert avait sa culotte à l'envers.
Le grand Saint Eloi lui dit: O mon Roi!
Votre Majesté est mal culottée.
C'est vrai lui dit le Roi,
je vais la remettre à l'endroit.

Eligiu era un orefice natu versu l'annu 588 à Chaptelat, vicinu à Limoges.

U rè di i Franchi, Cluttariu Secondu, l'avia datu l'oru per falli un tronu. Eligiu li ne fece dui. Allora u rè u fece direttore di a Zecca. E munete d'oru di tandu portanu a so signatura.

A' a morte di Cluttariu, u figliolu, Dagobertu Primu, cugnumatu u Salomone di i Franchi, fece di Eligiu u so primu cunsiglieru.

A' 51 annu, dui anni dopu à a morte di Dagobertu, Eligiu si hè fattu prete è ghjè diventatu u vescu di Noviomagu, l'attuale cità di Noyon, in u dipartimentu di l'Oise. Hè mortu in issa cità u 1u dicembre di l'annu 660. Avia una settantina d'anni.

Etimolugia: da u lat. "eligius" (elettu... da Diu).

Nomi: Eligiu, Eloi, Eloy.

Paesi è cità: Anversa, , Dunkerque, Limoges, Marseglia, Noyon, Bologna.

Prutezzione; Eligiu hè u santu patrone di l'orefici, di i stazzunari è, in generale, di tutti quelli chì battenu u ferru.

U 1u dicembre si festighjeghja dinù à Santa Fiurenza.

Una Santa **Fiurenza**, chì campava à u seculu quartu, serebbi stata cunvertita da Santu Ilariu, vescu di Poitiers.

Un'altra Santa Fiurenza, campava à u seculu sestu in Spagna è ghjera a surella di Santu Leandru è Santu Bisidoru.

Etimolugia è nomi: Cf Fiurenzu (4 lugliu).https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
4 di dicembre

U **4 di dicembre** hè u 338esimu ghjornu (u 339esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1969 - Jay-Z, rapper, pruduttore discugraficu è imprenditore statunitense (New York).

## Morte

## Celebrazione
### Feste
### I Santi
Santa **Barbara**. Santu **Ghjuvanni u Damascenu**.

**Barbara** serebbi una vergine marturiata à u terzu o quartu seculu, forse in Egittu, o à u LIbanu, o in Nicumedia, o in Roma, forse ancu in Toscana.

A legenda conta ch'ella era una bellissima zitella sequestrata da u babbu per francalla da l'omi. Pudia riceve vechji filosofi è vechji pueti per istruissi. Quelli, ùn si sò micca cuntentati di amparalli i secreti di a sapienza, l'anu cunvertita à u Cristianisismu.

Quandu u babbu a sà, a sottumette à u turmentu di u focu, ma u focu ùn pò nunda contru à ella. Allora, a face scapà. Tandu u focu di u celu si scatena è tomba u babbu.

Etimolugia: da u gr. "barbaros" (barbaru, strangeru).

Nomi: Baab, Babette, Babie, Bärb, Barbara, Barbary, Barbe, Bärbel, Barberina, Barberine.

Paesi è cità: Paternò. In Corsica hè festa patrunale in Cavru, ma Barbara avia altre chjese: in Zonza, Guargualè, Figari, Sotta, forse in Pitrettu Bicchisgià, Sartè è Orezza.- Nantu à a cumuna di u Poghju di Moriani, tramezu à Santa Cristina di Campulori è u paese, in un locu chjamatu Santa Barbara, ci era una abbazia chì dipendia da i frati benedittini di l'isula di Monte Cristu.

Prutezzione: per via di u focu citatu in a legenda, Barbara hè diventata a santa patrona di l'artigliori, i suldati di u geniu, i minadori, l'armurieri è i pumpieri. A preganu pè u tonu è a morte subitania.

Usi: u ghjornu di Santa Barbara, si pianta u granu dentru à piatti tenuti à u bughju. U granu serà propiu bellu in Natale è serverà per decurà u presepiu.

**Ghjuvanni u Damascenu** (vene à dì: di a cità di Damascu, in Siria) era figliolu di un anzianu ministru di e finanze. Era prefettu à a Corte di u Califfu quandu, à 50 anni, si hè fattu frate à a laura di Mar Sabba, in Palestina. Hè custì ch'ellu hè mortu versu l'annu 749. Avia uan centinara d'anni. Era un sapiente è puetu. U so libru "Surgente di a Cunnuscenza" hà fattu sapè, in Occidente, a duttrina di i Patri d'Oriente. Hè statu traduttu in latinu versu l'annu 1150. San Tumasgiu d'Aquinu u cita aspessu.

In u 1890, Gjuvanni u Damascenu hè statu fattu duttore di a Chjesa da u papa Leone XIII.

Etimolugia, casate è nomi: Cf Ghjuvanni (27 dicembre).https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
5 di dicembre

U **5 di dicembre** hè u 339esimu ghjornu (u 340esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1979: Nick Stahl, attore americanu

## Morte
* 2017 - Johnny Hallyday (Jean-Philippe Léo Smet), cantadore è attore francese.

## Celebrazione
### Feste
### I Santi
Santu **Ghilardu**. Santu **Sabba**.

**Ghilardu** era un frate natu in Francia. Hè mortu vescu à u Portugallu u 5 dicembre 1109.

Un ghjornu chì l'arcivecu di Toledu era ghjuntu à u munasteru di Mussacience (l'attuale Moissac, in u dipartimentu di u Tarn-et-Garonne), intese cantà cusì bè chì ne era una maraviglia. Amparendu chì ghjera Ghilardu chì dirigia i cantori, u si purtò cun ellu in Spagna. In Toledu, Ghilardu si fece una riputazione di grande musicante è di santità.

Elettu vescu di Braga, à u Portugallu, Ghilardu dà forza à a religione catolica, chì avia persu assai per via di a prisenza di i Mori, è cunverte quasi tutti i sgiò di a dioccesi chì, nanzu, ùn campavanu chè di rapine è ùn pinsavanu chè à bambuscià.

Ghilardu hè mortu in Bornos, un ghjornu ch'ellu cunsacrava una di e numerose chjese ch'ellu avia fattu ricustruì.

Etimolugia, casate è nomi: Cf Gherardu (u 3 uttobre).https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
6 di dicembre

U **6 di dicembre** hè u 340esimu ghjornu (u 341esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Niculaiu**.

**Niculaiu** serebbi natu versu l'annu 270 in l'Asia Minore. Hè statu vescu di Mire, l'attuale Demre, in Turchia. Hà participatu à u cunciliu di Nicea in 325. Hè mortu un 6 dicembre trà l'annu 345 è l'annu 352.

In l'undecesimu seculu, l'osse di Niculaiu sò state purtate in Bari, una cità di e Puglie taliane. Da tandu, i pelegrini d'Europa andavanu in Santu Niculaiu di Bari, cum'elli andavanu in Roma o in Santiagu di Compostella.

Niculaiu hè u santu u più pupulare di a Chjesa ortodossa. A' u Medievu, u so cultu si hè spartu in i paesi Scandinavi, in Alemagna, in Olanda, in Belgica, in Sguizzera, in Lorena è in Alsassia. Hà francatu l'Atlanticu purtatu da i migranti germanichi. In America l'anu vestutu cù un mantellone rossu, cum'è Babbu Natale. Da tandu, in parechji paesi, face cuncurenza à Babbu Natale, dendu rigali à i zitelli bravi. Cun ellu, ci hè un persunagiu incaricatu di dà a frusta à quelli chì sò gattivi.

Etimolugia: da u gr. "nikè" (vittoria) è "laos" (populu).

Casate: Nicoli, Nicolai, Nicolini, , Nicorelli. In l'81, Nicolai era à l'undecesimu rangu di e caste corse.

Nomi: Claes, Claus, Clos, Colas, Cole, Colette, Colin, Cozette, Klaasina, Klasie, Klaus, Kleiske, Klose, Kola, Kolaig, Neacail, Nicco, Niccolo, Nichol, Nichola, Nicholas, Nick, Nickie, Nicky, Niclaus, Nicol, Nicola, Nicolaas, Nicolaï, Nicolao, Nicolas, Nicolasa, Nicolau, Nicole, Nicolet, Nicoletta, Nicolette, Nicoli, Nicolin, Nicolina, Nicoline, Nicolo, Nicolò, Nicolu, Nicou, Niculaiu, Niculau, Niculetta, Niekje, Niels, Nigole, Nikki, Niklas, Niklaus, Niklavs, Nikol, Nikolaï, Nikolajs, Nikolaus, Nikolaz, Nikolia, Nikôs, Nikosch, Nikoucha, Nils, Niolò, Niss, Nisse, Nitsche, Nyk.

Paesi è cità: Russia, Bari, Andona, Sassari, Sicilia, Corfù, Amiens, Lorena, Parigi.In Corsica: Cugnoculi Muntichji, Arrù, Guagnu, Curà, Felicetu, Tuminu, Santu Niculaiu di Moriani, Porri, Castifau, Livia, PItrettu Bicchisgià, a Sarra di Scopamena, Olmi Cappella, Auddè, a Munacia d'Auddè, , Calasima.- In Corsica, u cultu di Santu Niculaiu venia à u settesimu rangu dopu à Santa Maria, San Ghjuvanni, San Petru, San Martinu, San Quilicu è San Michele. Avia 33 chjese.

Prutezzione: Niculaiu hè u santu patrone di i viaghjadori, di i marinari, di i nutari è avucati, di i marcanti di vinu, di biera, d'acqua, di i vechji figli, di e femine senza dota è di i bravi zitelli.

Arte: Pè u più, Santu Niculaiu hè riprisentatu vestutu da vescu, cù a mitria è u bastone pasturale. U so simbulu hè fattu cù trè boccie. D'altronde, in tutte e so legende si ritrova u numeru 3: 3 ufficiali rumani salvati da a morte, 3 mele in oru per salvà trè zitelle cundannate à fà a vita, 3 pezze in oru per cumprà una battelata di granu, i 3 zitelli messi in sale da un salamaghju è rinviviti, a so nutritura di tutti i ghjorni fatta di 3 grane di melangrana è 3 tazze d'acqua.https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
7 di dicembre

U **7 di dicembre** hè u 341esimu ghjornu (u 342esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Ambrosgiu**.

**Ambrosgiu** hè natu in Trevisi versu l'annu 340. Era u figliolu di un altu funziunariu rumanu incaricatu di l'ordine in Milanu. Ellu, hè statu guvernatore di e pruvincie Emilia è Liguria.

Quand'ellu hà 34 anni, ci hè, in Milanu, l'elezzione di u vescu. Ortodossi è Ariani eranu in disaccordu è risicava di corre u sangue. Allora u populu hà impostu à Ambrosgiu chì, tandu, ùn era ancu battizatu. In ottu ghjorni hè statu battizatu è urdinatu. Hè statu cunsacratu u 7 dicembre 374.

Ambrosgiu hè u vescu chì hà battizatu à Sant'Agustinu. Un' si cuntentava micca di predicà a fede cristiana, si inframettia trà u guvernu è l'auturità ecclesiastiche. Hè mortu in Milanu u 4 aprile di l'annu 397. Hè statu sepoltu, secondu e so vuluntà, accantu à i santi Gervasiu è Prottasiu.

Etimolugia: da u gr. "ambrôsios" (immurtale).

Casate: Ambrogi, Ambrosi, Ambrosini, Ambrogiani.

Nomi: Ambrogio, Ambroise, Ambrose, Ambrosgiu, Ambrosio, Broz.

Paesi è cità: Milanu, Vigevano.

Prutezzione: Preganu à Sant'ambrosgiu pè l'ape è l'animali dumestichi.

Sosula: Si sà chì i dii grechi ùn murianu micca per via ch'elli avianu u privilegiu di beie l'ambrosia. Ciò ch'ellu era issu liquore, ùn si sà. Ci sò chì pretendenu ch'ellu era fattu cù u nettaru di i fiori. Oghje, facenu un liquore, chjamatu "ambrosia", chì ùn hà nunda à chì vede cù quellu di i dii grechi. Eccune a ricetta:

Fate macerà:

. 10 litri d'acquavita... di a buna.
. 5 litri di vinu biancu... vechju di preferenza.
. 80 grammi di coriandra.
. 20 grammi di carofanu.
. 20 grammi d'anicinu verde.
. è 14 centesimi di grammu di muscu.

Lasciate ripusà dece settimane. E' po, filtrate, è aghjunghjiteci 7 chilò è mezu di sciroppu di zucchezru è 5 litri d'acqua... distillata s'ellu hè pussibile.

Mettite in buttiglie belle sugillate.https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
8 di dicembre

L' **8 di dicembre** hè u 342esimu ghjornu (u 343esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1959 - Gavin Friday, vocalista, musicista, cantautore, produttore hè attore irlandesu.

## Morte
- 1933: Karl Jatho, inventore alimannu.
- 2019: Juice Wrld (Jarad Higgins), rapper è cantadore statunitense (* 1998).

## Celebrazione
### Feste
**A CUNCEZZIONE**.

A celebrazione di l'Immaculata Cuncezzione di Maria Vergine, antichissima in Oriente, hè stata istituita in Occidente à u settesimu seculu.

U dogmu di l'Immaculata Cuncezzione ùn hè micca statu accettatu senza dificultà. San Bernardu, à u seculu XII, San Bonaventura è San Tumasgiu d'Aquinu à u seculu XIII, ùn ne vulianu sente parlà. I primi à insegnallu sò stati un Inglese è un Irlandese è, soprattuttu, à u seculu XIV, u franciscanu scuzzese Duns Scot.

In Francia, a Sorbona hà accettatu u dogmu è Bossuet l'hà ghjustificatu, allora chì i discepuli di San Tumasgiu cuntinuvavanu à predicà chì Maria avia peccatu. Parechji papa anu avutu à intervene per falli stà zitti.

Ci hè vulsutu à aspettà u seculu XIX per chì u dogmu di l'Immaculata Cuncezzione sia impostu da da Piu Nonu (1846-1878). L'8 dicembre 1854, publicava a so bolla "Ineffabilis" chì dicia:

"Subitu cuncepita, per grazia è privilegiu di u Diu omniputente, a beata Vergine Maria hè stata preservata da u peccatu uriginale."

Quattru anni dopu, in Lourdes, a Madonna apparia à Bernardette Soubirous, dicenduli: "Je suis l'Immaculée Conception".

Nomi: in Corsica usava u nome Cuncetta, datu in l'onore di a Madonna cum'è Nunzia, Natività è Assunta.

Paesi è cità: l'Isula Rossa, Pigna, Carpinetu, Caroneu è u Seminariu d'Aiacciu.- Ramintemu chì, à a cunsulta di Corti di u 31 ghjennaghju 1735, i Corsi, in rivolta contru à Genuva, avianu sceltu l'8 dicembre cum'è festa naziunale. Un preambulu à una specia di Custituzione dicia:

"Eleghjimu l'Immaculata Cuncezzione di a Vergine Maria, pè a prutezzione di a Patria è di tuttu u Regnu di Corsica. A so imagine deve esse stampata nantu à tutti i scudi è tutte e bandere. A vigilia è u ghjornu di a so festa, seranu celebrati in tuttu u Regnu cù a massima devuzione è dimustrazioni di gioia à rombu di moschetteria è cannone".https://adecec.net/adecec/santi/12-dicembre.php

### I Santi

## In Corsica
**FESTA DI A NAZIONI**

## Ligami

* [ L'almanaccu 2006 di l'[Adecec]]
9 di dicembre

U **9 di dicembre** hè u 343esimu ghjornu (u 344esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Valeriu**.

**Valeriu** era un abbate, discepulu di San Culumbanu, mortu in l'annu 622.

Etimolugia: da u lat. "valere" (purtassi bè, esse furzutu).

Casate: Valeri, Valery.- Ricurdemu a furmazione di e casate in "y". A parte da un nome, una casata hè un plurale chì si face in "i". Es. Michele dà i Micheli, Leone da i Leoni, ecc. Valeriu dà i Valerii, cù doppia "i". Prima, scrivendu, avianu l'abitutine di finì cù una fiuritura è cusì a seconda "i" si assumigliava à una "i" longa (j). L'appicciu di a "i" è di a "i" longa, hà datu (cù l'influenza francese) a "i" greca (y).

Nomi: Valère, Valeria, Valerian, Valeriana, Valériane, Valerianka, Valeriano, Valerianu, Valerianus, Valérie, Valérien, Valérienne, Valerijs, Valerio, Valeriu, Valero, Valery, Valéry, Valeska, Valier, Valioucha, Valioukha, Vallie, Valore, Valy, Waleria.https://adecec.net/adecec/santi/12-dicembre.php

## In Corsica
2003: A Wikipedia in lingua córsa hè creata.

## Ligami

* [ L'almanaccu 2006 di l'[Adecec]]
3 di dicembre

U **3 di dicembre** hè u 337esimu ghjornu (u 338esimu ghjornu s'è l'annata hè bisesta) di u calendariu gregorianu.

## Evenimenti

## Nàscite
* 1857: Joseph Conrad, scrivanu polaccu-brittànnicu

## Morte

## Celebrazione
### Feste
### I Santi
Santu **Francescu Saveriu**.

**Francescu Saveriu** hè natu u 7 aprile 1506 in un castellu spagnolu di a Navarra, accantu à Pamplona.

Hè andatu à fà i so studii in Parigi è custì hà scontru u so paisanu, Gnaziu di Loiola. U 15 agostu 1534, tramindui è cinque altri cumpagni facenu u votu di creà una cungregazione. E' cusì hè nata a Cumpagnia di Ghjesù chì prupunia à i so membri di girà u mondu per sparghje e parulle di Diu (Cf 31 lugliu).

Fatu prete à 31 annu, u Ghjesuitu Francescu Saveriu parte, quattru anni dopu, per l'Indie portughese. Imbarca in Lisbona à u mese d'aprile 1541 è, tredeci mesi dopu, ghjunghje in a cità di Goa.

Anu contu chì, in dece anni di missione, hà fattu più di 100.000 chilometri. I primi sette anni hà giratu l'Indie suttane, l'isula di Seilan, a Malesia è l'Indonesia. In u 1549, li riesce di entre à u Giappone, ci stà dui anni, è crea una piccula cumunità cristiana di 1000 persone, cumunità chì, vinti anni dopu à a so partenza ne conterà 30.000. Scrivia: "U populu di u Giappone hè u megliu di i populi".

Per cunverte e pupulazioni, ùn circava teurie cumplicate. Li amaparava u Credu, u Pater Nostru è l'Ave Maria, servendusi di un interpetru. Incaricava i catechisti di cuntinuvà a so opera è si ne andava in altrò.

Francescu Saveriu manhjava pocu, pregava assai è ghjera sempre alegru.

In u 1551, rientre in l'Indie, decisu à passà in a China. Ghjuntu in l'isula di Scianguvan, di punta à Cantone, hè malatu è si ne more in una baracca, solu cù l'interpetru. Trè settimane dopu, sò ghjunti da Goa per piglià u so cadaveru è interrallu in issa cità.

Etimolugia: Francescu Saveriu vole dì Francescu di i Iaverri, chì ghjera u nome di u castellu duv'ellu hè natu. Hè una parulla basca chì currisponde à a corsa: Casanova.

Paesi è cità: Indie, Mongolia, Pakistan, Piacenza, Bastia, Goa, Macao, Portugallu, Pamplona. In Corsica: Ghidazzu.

Prutezzione: missiunarii; turisimu.https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
2 di dicembre

U **2 di dicembre** hè u 336esimu ghjornu (u 337esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1891 - Otto Dix, pittore tedescu
* 1981 - Britney Spears, cantautrice, attrice, persunaghju televisivu è stilista statunitense

## Morte

## Celebrazione
### Feste
### I Santi
Santa **Bibiana**. Santu **Ghjuvanni** Ruysbroeck.

Ghjulianu l'Apostatu, nipote di Custantinu, hè statu imperatore mancu dui anni (361-363). U so cugnome vene da u fattu ch'ellu hà rinnegatu u so battezimu cristianu. Hà pruvatu à cumbatte u Cristianisimu à à sparghje una specia di duttrina politeista. Dava tutti l'impieghi, civili è militari, à i pagani, è scacciafughjava quelli chì praticavanu a religione di Ghjesù Cristu senza veradimente persecutalli. Cusì avia fattu nasce una certa odiosità è ci fù quantunque qualchì martiru.

Contanu chì, à Bibiana l'avianu messa in manu à una rofiana per ch'ella ne fessi una prustituta, ma ùn a ci fece. Nè mancu pobbe falli rinnegà a so fede. Allora, l'anu liata à una culonna è l'anu tichjata di colpi cù un staffile piumbatu, sinu à ch'ella morghi.

Etimolugia: da u lat. "vivianus" (vivace).

Casate: Viviani.

Nomi: Bibian, Bibiana, Bibiane, Bibianu, Fithian, Vibien, Viv, Vivence, Vivencion, Viventiol, Vivia, Vivian, Viviana, Viviane, Vivianne, Viviano, Vivianu, Vivien, Vivienne, Vivine.

Prutezzione: preganu à Santa Bibiana pè a pena in capu è u malcaducu.

**Ghjuvanni** Ruysbroeck, dettu Ruysbroeck l'Ammirabile, natu in u 1293, mortu in u 1381, hè unu di i megliu scrittori mistichi. I so libri: "E Nozze spirituale", "E Stette Chjudende", "U Libru di a più Alta Verità", è d'altri, tradutti in parechje lingua, sò letti ancu avà.

Era natu à Ruysbroeck, accantu à Brusselle, è fù 26 anni cappellanu di a chjesa Santa Gudulla di issa cità. Dopu, hà creatu, à Groenendael, in u Brabante belgicu, una piccula cumunità di canonichi regulari ch'ellu hà guvernatu sinu à a so morte à 87 anni. Tutti u tenianu caru è ùn li truvavanu alcun difettu for di u frate giardinaru di u cunventu. Quellu li rimpruverava di ùn sapè distingue un legume da una gattiva erba è suffria quand'ellu u vedia ghjunghje in l'ortu per zappittà i pustimi.https://adecec.net/adecec/santi/12-dicembre.php

## In Corsica

## Ligami
* L'almanaccu 2006 di l'Adecec
10 di dicembre

U **10 di dicembre** hè u 344esimu ghjornu (u 345esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Rumaricu**. Santa **Eulalia di Merida**.

**Rumaricu** era un signoru francu à u serviziu di u rè d'Austrasia, issu regnu orientale di a Gallia. Hà abbandunatu u mistieru di l'arme per fassi frate à Luzzovium, (l'attuale Luxeuil-les-Bains in u dipartimentu di a Haute-Saône), in u munasteru chì San Culumbanu venia di creà.

Rumaricu era pruprietariu di terre in a muntagna di e Vosges. Cù u so amicu Santu Amatu, ci fece dui cunventi, unu in un locu chì hà pigliatu u so nome: Montis Romarici, duv'ella hè nata a cità di Remiremont. Hè mortu in issu munasteru l'8 dicembre di l'annu 653.

Etimolugia: da u germ. "hrod" (gloria), "mar" (rinomina) è "ric" (putente).

Nomi: Maric, Romanic, Romarich, Romary, Romarico, Rumaricu.

I Spagnoli anu assai fede per duie giovane martire, duie zitelle di listessu nome: Eulalia di Barcellona, festighjata u 12 ferraghju, è **Eulalia di Merida**. Serebbi di ista ultima chì Prudenziu, u famosu puetu di lingua latina, hà scrittu:

"Mai, nisuna criatura umana, ebbe tanti doni, tanta grazia, tanta bellezza. I dodeci inverni è i tredeci verani ch'ella passò nantu à ista terra, fù cum'è una strangera in istu mondu. Mai volse sente parlà di lettu nuzziale: a so persona appartenia à Ghjesù Cristu. Mai ebbe gustu à i ghjochi di e zitelle di a so età. Avia in orrore i delizii ammoglianti, u dolce parfume di e rosule è e visture spampillante."

Quandu Dioclezianu dete ordine di persecutà i Cristiani, Eulalia volse avè l'onore di esse marturiata. I genitori, per francalla da a morte, a chjusenu in una torra. Eulalia riescì à cunvince a cameriera chì avia a chjave è, traminduie, si prisentonu davanti à u tribunale, sputendu in faccia à u ghjudice chì e cundannò à morte. U martiriu d'Eulaia fù longu. Lampata nantu à un legnaghju accesu, l'anu vista ingolle e fiare per ghjunghje più prestu à u latu di u Signore.

Etimolugia: da u gr. "eulalos" (chì parla bè).

Nomi: Eula, Eulalia, Eulalie, Lallie, Lia.

Paesi è cità: Merida, Lentini.https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]